tartuNLP/wikipedia-smugri-20251201 huggingface dataset:
Mäntynummen seurakuntatalo

Mäntynummen seurakuntatalo (ruots. "Tallbacka församlingshus") on Lohjalla, Uudellamaalla sijaitseva Lohjan seurakunnan omistama seurakuntatalo. Rakennuksen ovat suunnitelleet Pirkko Ilonen ja Arvi Ilonen ja se on valmistunut vuonna 1975.
Vuosina 2005-2006 Mäntynymmen seurakuntatalo saneerattiin arkkitehti Yrjö J. Warvaksen suunnitelmien mukaisesti. Rakennuksessa sijaitsee seurakuntasali, keittiö, päiväkerhotila, diakonin vastaanottotila ja monitoimitila liikuntaharrastuksia varten. Lohjan seurakunta vuokraa seurakuntataloa erilaisiin tilaisuuksiin.
Nonketoottinen hyperglysinemia

Nonketoottinen hyperglysinemia (NKH) on suomalaiseen tautiperintöön kuuluva vakava neurologinen sairaus, joka johtuu glysiinin aineenvaihduntahäiriöstä. Sairaudessa glysiiniä kertyy kehon nestetiloihin ja kudoksiin, kuten aivokudokseen.
Nonketoottisella hyperglysinemialla on peittyvä autosomaalinen periytymistapa. Suomessa yleisin tautimuoto on vastasyntyneen NKH, jonka oireet alkavat tyypillisesti muutaman ensimmäisen elinpäivän aikana. Sairastuneilla ilmenee lihasvelttoutta ja kouristelua, jotka vaikeutuvat ja häiritsevät hengittämistä. Tämän seurauksena on kooma ja usein varhainen kuolema. Jos henkilö selviytyy vastasyntyneenä puhjenneesta nonketoottisesta hyperglysinemiasta, hän jää yleensä syvästi kehitysvammaiseksi ja vaikeahoitoiseksi epileptikoksi. Nonketoottisessa hyperglysinemiassa on myös myöhemmin vauvaiän aikana puhkeava tautimuoto, jonka piirteitä ovat hypotonia, hyperaktiivisuus ja pakkoliikkeet. Kouristelu on lievää verrattuna ensimmäisinä elinpäivinä puhkeavassa tautimuodossa esiintyvään. Joskus on esiintynyt myös vaihtelevia harvinaisempia tautimuotoja. Niissä oireiden puhkeaminen saattaa tapahtua jopa vasta aikuisuudessa.
Nonketoottinen hyperglysinemia johtuu noin 70–75 %:ssa tapauksista mutaatiosta "GLDC"-geenissä ja noin 20 %:ssa tapauksista mutaatiosta "AMT"-geenissä. Muut geenivirheet voivat aiheuttaa epätyypillisiä taudinkuvia. Nonketoottisen hyperglysinemian hoito on oireenmukainen. Suomessa sairauden esiintyvyys on 1/55 000. Erityisen yleinen se on Pohjois-Suomessa, jossa esiintyvyys on 1/10 000. Myös Brittiläisessä Kolumbiassa on todettu keskimääräistä korkeampaa esiintyvyyttä. Siellä sairaus todetaan noin yhdellä 63 000:sta vastasyntyneestä. Maailmanlaajuisesti esiintyvyydeksi on arvioitu vähintään 1/76 000.
Maxi (laulaja)

Maxi (oik. Irene McCoubrey, s. 23. helmikuuta 1950) on uransa lopettanut irlantilainen laulaja ja radiojuontaja. McCoubrey sai lempinimensä Maxi jo nuorena sukunimensä nimikirjaimista McC. Musiikkiuransa Maxi aloitti 1960-luvun puolivälissä osana laulutrioa Maxi, Dick &amp; Twink. Trio saavutti menestystä sekä Irlannissa että kansainvälisesti, mutta päätti lopettaa uransa seitsemän vuoden esiintymisten jälkeen.
Maxi valittiin julkisessa karsinnassa edustamaan Irlantia Eurovision laulukilpailuun 1973 kappaleella "Do I dream?" Kansainvälisessä Eurovision laulukilpailussa Maxi sijoittui kymmenennelle sijalle 17 kilpailijan joukosta.
1970-luvun lopulla Maxi haki uuden tyttöbändi Sheeban jäseneksi. Hakemus alun perin hylättiin, sillä tuolloin 28-vuotias Maxi nähtiin liian vanhana mukaan, mutta lopulta Maxi valittiin yhtyeeseen. Maxi edusti Irlantia uudestaan Eurovision laulukilpailussa Sheeba-yhtyeen jäsenenä vuonna 1981 kappaleella "Horoscopes", joka sijoittui kilpailun viidenneksi.
Maxi joutui vuonna 1982 Sheeba-yhtyeen kanssa liikenneonnettomuuteen, jossa hän sai päävamman ja muistikatkoksia. Yhtyeen jäsenet selvisivät onnettomuudesta, mutta koska paraneminen vei liian kauan, levy-yhtiö purki levytyssopimuksen, minkä jälkeen yhtye hajosi.
Sheeba-yhtyeen hajoamisen jälkeen Maxi aloitti uransa radiojuontajana. Maxi toimi Late Date -yöradio-ohjelman juontajana 11 vuoden ajan, Risin' Time -aamulähetyksen juontajana toiset 11 vuotta sekä Rapid Roulette -tietokilpailun juontajana. Maxi jäi eläkkeelle helmikuussa 2015.
Yksityiselämä.
Maxi on ollut naimisissa vain kerran, vuosina 1973–1979.
Van der Knaapin oireyhtymä

Van der Knaapin oireyhtymä on synnynnäinen aivojen valkean aineen häiriö (leukodystrofia). Se voidaan jaotella tautimuotoihin 1, 2A ja 2B. Van der Knaapin oireyhtymä aiheuttaa etenevän hermostorappeuman, jolle tyypillistä on muita leukodystrofioita hitaampi eteneminen. Tyypissä 2B valkean aineen häiriö kuitenkin lievittyy iän myötä.
Van der Knaapin oireyhtymän oirekuva vaihtelee tautimuodon mukaan ja yksilöllisesti. Tyypilliset varhaislapsuuden ensioireet ovat makrokefalia, epilepsia ja kehitysvamma. Kehitysvammaisuus on lievää tai keskivaikeaa. Makrokefalia voi olla havaittavissa jo vastasyntyneellä, mutta tyypillisempää on sen kehittyminen ensimmäisen elinvuoden mittaan. Epilepsiakohtaukset saattavat johtaa status epilepticukseen. Yleensä Van der Knaapin oireyhtymään liittyy normaali psykomotorinen kehitys. Motoriset taidot alkavat kuitenkin rappeutua, jolloin ilmenee ataksiaa ja spastisuutta. Tämän seurauksena nieleminen, puhuminen ja käveleminen vaikeutuvat. Osalla sairastuneista kävelykyky häviää lapsuuden mittaan, mutta toiset kykenevät itsenäiseen kävelyyn jopa aikuisiässä. Lievimmässä tautimuodossa (2B) esiintyy yleensä vain lievä motorinen kehitysviive. Siinä ainoiksi motoristen kykyjen poikkeavuuksiksi voivat jäädä hypotonia ja kömpelyys. Tyypin 2B Van der Knaapin oireyhtymän oireista osa alkaa usein hellittää jo ensimmäisen elinvuoden jälkeen. Makrokefalia on kuitenkin pysyvä, epilepsia on useimmilla ja noin 40 % on kehitysvammaisia.
Tyypin 1 Van der Knaapin oireyhtymää aiheuttaa yleensä kromosomissa 22 sijaitsevan MLC1-geenin mutaatio. Tyyppien 2A ja 2B oireistot johtuvat kromosomissa 11 sijaitsevan HEPACAM-geenin mutaatiosta. Tyypeissä 1 ja 2A periytymistapa on autosomaalinen ja peittyvä, tyypissä 2B autosomaalinen ja vallitseva. Tyypin 2B taustalla tiedetään voivan olla myös sporadisen uuden mutaation. Van der Knaapin oireyhtymän geneettinen pohja jää tunnistamattomaksi noin viidessä prosentissa tapauksista. Van der Knaapin oireyhtymää pidetään erittäin harvinaisena, sillä arvioitu esiintyvyys elävinä syntyneillä on alle 1/1 000 000. Diagnostiikassa avuksi on aivojen magneettikuvaus, jossa voidaan havaita valkean aineen poikkeava jakautuminen ja turvotus sekä aivokuoren alapuolisten alueiden kystisyys. Tyypissä 2B havaitaan iän myötä valkean aineen normalisoitumista. Hoito on oireenmukainen. Marjo van der Knaap kuvasi mukaansa nimetyn oireyhtymän vuonna 1995.
Maxi (täsmennyssivu)

Maxi voi tarkoittaa seuraavia asioita:
Prolaktinooma

Prolaktinooma on prolaktiinia eli maitohormonia tuottavista soluista muodostunut hyvänlaatuinen kasvain, adenooma, joka aiheuttaa maitohormonin liikatuotannon. Se on tavallisin aivolisäkkeessä esiintyvä aivokasvain. Prolaktinoomat saattavat muodostaa jopa 40 % aivolisäkkeen adenoomista.
Prolaktinooma voidaan jaotella koon mukaan mikroprolaktinoomaan (pienempi kuin 1 cm), makroprolaktinoomaan (suurempi kuin 1 cm) ja jättiläisprolaktinoomaan (suurempi kuin 4 cm). Useimmat prolaktinoomat ovat alle senttimetrin suuruisia eli mikroprolaktinoomia. Prolaktinooma saattaa ympäröiviä kudoksia painaessaan aiheuttaa aivolisäkkeen vajaatoiminnan ja näköaistin ongelmia. Yleisimmät oireet johtuvat kuitenkin suoraan kasvaneesta prolaktiinituotannosta. Naisilla oireina esiintyy vähitellen kehittyviä kuukautiskierron häiriöitä, hedelmättömyyttä, maitovuotoa ja joskus libidon heikentymistä. Naisilla mahdollisia ovat lisäksi emättimen kuivuudesta johtuva yhdyntäkipu, akne ja liiallinen karvankasvu. Miehillä prolaktinooma voi aiheuttaa impotenssia ja libidon heikentymisen. Heillä myös karvoitus voi vähentyä, lihakset pienentyä ja rinnat suurentua. Osteoporoosi on mahdollinen sukupuolesta riippumatta. Prolaktinooma on yleisempi naisilla ja diagnosoidaan heillä keskimäärin melko nopeasti. Miesten oireet ovat niin epäspesifejä, että prolaktinooma kasvaa keskimäärin suuremmaksi. Naisista 90 %:lla prolaktinooma on toteamishetkellä alle senttimetrin suuruinen, mutta miehistä jopa 60 %:lla prolaktinooma on toteamishetkellä tätä suurempi. Suuren prolaktinooman oireina voi esiintyä päänsärkyä ja näön heikkenemistä.
Prolaktinooma voidaan todeta magneettikuvauksella veren maitohormonipitoisuuden osoittauduttua kohonneeksi. Kasvaneen maitohormonitason muut syyt voidaan poissulkea. Näitä ovat esimerkiksi tietyt lääkkeet (etenkin psyykenlääkkeet), vaikea kilpirauhasen vajaatoiminta ja jotkin aivoihin kohdistuneet vammat. Pienet prolaktinoomat voidaan hoitaa prolaktiinin eritystä vähentävällä lääkkeellä. Lääke voi olla tablettimuotoinen kabergoliini kerran tai kahdesti viikossa tai muu valmiste päivittäin. Lääkkeillä voidaan vähentää maitohormonipitoisuutta ja pienentää prolaktinoomaa. Jos vuosien lääkityksen jälkeenkin maitohormonin tuotanto on liiallista, lääkitystä jatketaan. Ellei lääkehoidon teho kuitenkaan ole riittävä, voidaan myös pieni kasvain leikata. Suuremmissa prolaktinoomissa leikkaus sen sijaan on ensisijainen hoitomuoto. Leikkausta edeltää kuukausia kestävä lääkkeellinen esihoito. Prolaktinooma pyritään leikkauksessa poistamaan tarkkarajaisesti, mutta kasvainkudosta voi jäädä jäljelle. Tällöin tarvitaan lisäksi vuosien lääkehoitoa. Joissain tapauksissa suurikokoisten prolaktinoomien hoidossa voidaan turvautua sädehoitoon. Prolaktinooma ei kuitenkaan ole hengenvaarallinen.
Prolaktinooma on yleensä sporadinen ja syyltään tuntematon. On kuitenkin kuvattu myös suvuittain kulkevia prolaktinoomia. Joskus prolaktinooma ilmenee osana tyypin 1 multippelia endokriinista neoplasiaa (MEN1). Prolaktinooman esiintyvyydeksi on arvioitu miehillä 10/100 000 ja naisilla 30/100 000. Naisilla esiintyvyyshuippu on 25–34 vuoden iässä.
Katie Douglas

Kathryn Emily Douglas (s. 19. lokakuuta 1998 Burlington, Ontario) on kanadalainen näyttelijä. Hänet tunnetaan päärooleistaan Abbynä Netflix-sarjassa "Ginny &amp; Georgia" (2021–).
Douglas syntyi 19. lokakuuta 1998 Burlingtonissa, Ontariossa. Hän kävi Nelson High Schoolia Burlingtonissa.
GRIN1-oireyhtymä

GRIN1-oireyhtymä on kromosomissa 9 sijaitsevan GRIN1-geenin mutaatiosta johtuva oireyhtymä. Se kuvattiin ensimmäisen kerran vuonna 2016, ja vuoteen 2019 mennessä lääketieteellisessä kirjallisuudessa oli kansainvälisesti raportoitu 72 potilasta. GRIN1-oireyhtymä johtuu yleensä satunnaisesta uudesta mutaatiosta, mutta sillä on autosomaalinen, vallitseva tai peittyvä periytymistapa.
Oireita.
GRIN1-oireyhtymä aiheuttaa kehitysviiveitä ja kehitysvammaisuutta. Kehitysvamma on ollut yleensä vaikea, mutta myös syvää kehitysvammaisuutta on todettu. Lievät ja keskivaikeat kehitysvammat ovat olleet GRIN1-oireyhtymän yhteydessä harvinaisempia. 48 % sairastuneista on jäänyt puhekyvyttömiksi. Epilepsia ilmenee 65 %:lla sairastuneista, useimmiten yleistyneenä. Epilepsiakohtaukset ovat alkaneet keskimäärin hieman ennen toista ikävuotta, mutta GRIN1-oireyhtymässä on kuvattu myös yli 10-vuotiaana puhkeavaa epilepsiaa. GRIN1-oireyhtymää sairastavista 66 %:lla on ollut hypotonia, 40 %:lla spastisuus ja 48 %:lla dystonia. Syömisvaikeuksia on esiintynyt joka kolmannella. Pitkittyneiden syömisvaikeuksien hoidossa voidaan turvautua PEG-letkuun. GRIN1-oireyhtymään on liitetty erilaisia käytöshäiriöitä. Stereotyyppisiä toimintoja on havaittu 32 %:ssa tapauksista. Univaikeuksia on esiintynyt 15 %:lla ja sairastuneen itseensä kohdistamaa vahingoittamiskäyttäytymistä 7 %:lla. 22 %:lla sairastuneista on todettu GRIN1-oireyhtymän rinnalla autismin kirjon häiriö. GRIN1-oireyhtymään voi liittyä myös elimistön rakenteellisia poikkeavuuksia. Kortikaalinen näkövamma on esiintynyt 34 %:lla ja mikrokefalia 27 %:lla. Sekä silmälihasten kouristustilan että skolioosin esiintyvyys GRIN1-oireyhtymässä on ollut 11 %.
Diagnosointi.
GRIN1-oireyhtymän diagnoosi varmistuu perimän tutkimuksella. Spesifisti GRIN1-oireyhtymään viittaavia oireita ei ole. Magneettikuvauksessa saatetaan joskus havaita aivokuoren poikkeavuuksia. Isoaivoatrofia on havaittu 23 %:lla sairastuneista. Muitakin aivojen rakennepoikkeavuuksia on todettu. GRIN1-oireyhtymän hoito on oireenmukainen.
Bror Rexed

Bror Rexed (19. kesäkuuta 1914 Gunnarskog, Värmlannin lääni – 21. elokuuta 2002 Helsinki) oli ruotsalainen lääkäri ja Uppsalan yliopiston anatomian professori. Hän johti Ruotsin terveysvirastoa (Medicinalstyrelsen) vuosina 1967–1968 ja sosiaalihallitusta (Socialstyrelsen) 1968–1978. Hänet tunnetaan erityisesti sinuttelu-uudistuksen edistäjänä.
Rexedin ensimmäinen puoliso oli vuosina 1941–1970 lääketieteen lisensiaatti Ursula Schalling (s. 1916), toinen puoliso vuodesta 1977 lähetystöneuvos Anja-Riitta Ketokoski (s. 1943).
Anne Linnet

Anne Kristine Linnet (s. 30. heinäkuuta 1953 Aarhus) on tanskalainen laulaja-lauluntekijä ja yksi maansa merkittävimmistä rock-muusikoista. Hän aloitti uransa vuonna 1969 ja oli 1970-luvulla mukana Tears- ja Shit &amp; Chanel -yhtyeissä, kunnes 1980 perusti omaa nimeään kantavan Anne Linnet Bandin. Linnet on myös säveltänyt kamarimusiikkia, sinfonioita, televisio- ja elokuvamusiikkia sekä oopperan.
Linnetin tunnetuin kappale on nimeltään "Tusind stykker" (1988), josta Björn Afzelius teki ruotsinkielisen hittiversion "Tusen bitar".
Limmared

Limmared on taajama Tranemon kunnassa Ruotsin Länsi-Götanmaan läänissä. Taajama oli aiemmin Ruotsin rataverkon solmukohta. Limmared on tunnettu lasiteollisuudestaan. 1700-luvulla aloittanut Limmaredin lasitehdas on Ruotsin viimeinen toimiva pakkauslasin valmistaja. Sen omistaa nykyisin irlantilais-luxemburgilainen Ardagh Group.
Saarijärvi (Saarijärvi, Saarelankylä)

Saarijärvi on Keski-Suomessa Saarijärvellä Saarelankylässä sijaitseva järvi. Saarijärven nimikkojärvi Saarijärvi sijaitsee seitsemän kilometriä lounaaseen.
Maantietoa.
Saarijärvi on 2,0 kilometriä pitkä, 1,2 kilometriä leveä, ja sen pinta-ala on 125 hehtaaria eli 1,2 neliökilometriä. Järvellä on kartan mukaan 12 saarta. Niitä ovat esimerkiksi Kuikansaari, Kirrisaari, Nuottasaari, Kukkulasaari, Kalliosaari, Honkasaari ja Mikonsaari. Saaret jakavat järven vesialueen niin, että pohjoispäätä kutsutaan Pohjoislahdeksi, eteläpäätä Limalahdeksi ja kaakkoon työntyvää lahtea Paukunlahdeksi. Järvi on luodattu ja siitä on julkaistu syvyyskartat. Järven tilavuudeksi on määritetty 2,23 miljoonaa kuutiometriä ja sen keskisyvyydeksi on saatu 1,8 metriä. Sen syvänteessä on 5,0 metriä syvää ja syvänne sijaitsee Limalahdella Hiekkaniemen edustalla . Järven rantaviivan pituus on 7,6 kilometriä ja sen rannat ovat pääasiassa metsämaata. Saarelankylä sijaitsee koillisrannalla ja se käsittää kaksi maataloa ja muutama asuintaloa. Rannan tuntumaan on rakennettu parikymmentä vapaa-ajan asuntoa. Järven länsipuolelta kulkee ohi seututie 648, josta haarautuu Saarelankylän läpi kulkeva kylätie.
Luontoarvoja.
Karttapaikan karttapalvelun mukaan ainakin yhdeksän saarta, kuten esimerkiksi Kuikkasaari, Kirrisaari, Nuottasaari, Kukkulasaari, Kalliosaari ja Mikonsaari, kuuluu luonnonsuojelualueeseen. Järven pohjan sedimentit sisältävät hiiltä noin 32 grammaa neliömetriltä.
Luonnonhistoriaa.
Saarijärvi syntyi viime jääkauden loppuvaiheessa mannerjäätikön peräännyttyä alueelta noin 10 800 vuotta sitten. Syntymästään asti on järven vedenpinta sijainnut sen laskukynnyksen kohdalla. Järvi sijaitsee moreenialueella ja koko olemassaolonsa ajan järven pohjalle on kertynyt savea ja mutaa. Järven syvänteen alueelta otettu sedimenttien kairausnäyte oli 6,43 metriä pitkä, mutta lyhyt näyte ei sisältänyt vielä järven syntyajan sedimenttejä. Järvi on kairausnäytteiden perusteella ollut keskimäärin 5,8 metriä syvä, mutta sedimenttejä on kertynyt keskimäärin 3,0 metriä. Sedimenttejä esiintyy eniten syvänteissä ja ne ovat tasoittaneet pohjan syvyyssuhteita.
Vesistösuhteet.
Saarijärvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Pyhäjärven valuma-alueella (14.68), jonka Vuosjoen valuma-alueeseen (14.682) järvi kuuluu. Se on luonteeltaan reittijärvi eli läpivirtausjärvi . Valuma-alueen pinta-ala on noin 21 neliökilometriä . Suurin tulo-oja on Pirttijärvestä alkava ja länsirantaan laskeva Pirttipuro. Sen valuma-alueella sijaitsevat myös esimerkiksi Suolikko ja Saarilampi. Laskujoki Vuosjoki alkaa järven eteläpäästä ja se laskee 9,3 kilometrin jälkeen Pyhäjärven Koskenlahteen. Järven vedenpinnan korkeus on 175,0 metriä mpy, jolloin Vuosjoen pudotukseksi tulee 57 metriä.
Selenium

Selenium on avoimen lähdekoodin työkalu, jolla saadaan automatisoitua web-sovellusten toimintaa eri selaimissa. Seleniumin avulla testaajat voivat luoda skriptejä eri ohjelmointikielillä esimerkiksi Pythonilla, C# ja Javalla. Nämä skriptit simuloivat esimerkiksi käyttäjän eri toimintoja selaimessa.  
Historia.
Seleniumin kehitti alun perin Jason Huggins vuonna 2004. Aluksi selenium oli ThoughtWork:in sisäinen työkalu. Vuoden lopussa Seleniumin lähdekoodi julkaistiin ja työkalusta tuli avoimmen lähdekoodin projekti. 
Vuonna 2005 Dan Fabulich and Nelson Sproul, Path Lightbodyn avustuksella ehdottivat joukon muutoksia, jotka muuttivat Selenium-RC:n tunnetuksi versioksi. Samassa kokouksessa päätettiin, että projektin ohjaamista jatketaan komitien toimella, jossa Huggins ja Hammant edustivat ThoughtWorksia. 
Vuonna 2007 Huggin siirtyi Googlelle töihin. Seleniumin kehittämistä jatkettiin. Samoihin aikoihin Simon Stewart kehitti WebDriverin, joka yhdistettiin Seleniumiin vuonna 2009, jolloin syntyi Selenium 2.0. 
Vuonna 2008 Philippe Hanrgou loi Selenium Gridin. 
Komponentit.
Selenium Web driver.
Selenium WebDriver mahdollistaa automaattisten testien luomisen ja ajamisen. WebDriverin avulla voidaan esimerkiksi automatisoida lomakkeiden täyttö, painikkeiden klikkaus ja navigointi sivujen välillä, että se vastaa oikean käyttäjän toimintaa selaimessa. 
Selenium Grid.
Selenium Grid mahdollistaa WebDriver-skriptien ajamisen etäkoneilla ohjaamalla clientin lähettämät komennot etäselaininstansseihin. Tämä mahdollistaa testien ajamisen samanaikaisesti monella eri laiteella, jolloin voidaan testata helposti ohjelmiston toimintaa eri selaimissa. Lisäksi ristiin testaaminen eri alustoilla onnistuu Selenium Gridin avulla. 
Selenium IDE.
Selenium IDE on selaimeen asennettava työkalu, joka tarjoaa graafisen käyttöliittymän testien rakentamiseen ja ajamiseen. Sen avulla voidaan luoda makroja, jotka toistavat käyttäjän toimintoja, mikä helpottaa testien toistamisessa.
Kaakkolampi (Äänekoski, Kolunpohja)

Kaakkolampi on Keski-Suomessa Äänekoskella Kolunpohjan lähellä sijaitseva lampi.
Maantietoa.
Lampi on 220 metriä pitkä, 70 metriä leveä, ja sen pinta-ala on 0,8 hehtaaria. Lammella ei ole kartan mukaan saaria. Sen rantaviivan pituus on 500 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Naarajärven alueeseen (14.611) se kuuluu. Lammen vedenpinnan korkeus on 112,5 metriä mpy.
Ukonlampi (Äänekoski)

Ukonlampi on Keski-Suomessa Äänekoskella Hietaman lähellä sijaitseva lampi.
Maantietoa.
Lampi on 290 metriä pitkä, 190 metriä leveä, ja sen pinta-ala on 3,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 34 000 kuutiometriä. Sen keskisyvyys on 0,9 metriä ja suurin syvyys on 1,9 metriä. Sen rantaviivan pituus on 850 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Naarajärven alueeseen (14.611) se kuuluu. Lammen vedenpinnan korkeus on 105,1 metriä mpy.
Sarjanlampi

Sarjanlampi on Keski-Suomessa Äänekoskella Hietaman lähellä sijaitseva lampi.
Maantietoa.
Lampi on 900 metriä pitkä, 320 metriä leveä, ja sen pinta-ala on 16,7 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 562 100 kuutiometriä. Sen keskisyvyys on 3,4 metriä ja suurin syvyys on 6,9 metriä. Sen rantaviivan pituus on 2,5 kilometriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Naarajärven alueeseen (14.611) se kuuluu. Lammen vedenpinnan korkeus on 109 metriä mpy.
Ala-Lapinlampi

Ala-Lapinlampi on Keski-Suomessa Äänekoskella Parantalan lähellä sijaitseva lampi.
Maantietoa.
Lampi on 510 metriä pitkä, 140 metriä leveä, ja sen pinta-ala on 2,1 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 107 000 kuutiometriä. Sen keskisyvyys on 5,1 metriä ja suurin syvyys on 8,1 metriä. Sen rantaviivan pituus on 650 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Naarajärven alueeseen (14.611) se kuuluu. Lammen vedenpinnan korkeus on 141,9 metriä mpy.
Särkilampi (Äänekoski, Parantala)

Särkilampi on Keski-Suomessa Äänekoskella Parantalan lähellä sijaitseva lampi.
Maantietoa.
Lampi on 190 metriä pitkä, 170 metriä leveä, ja sen pinta-ala on 1,8 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 4 900 kuutiometriä. Sen keskisyvyys on 0,3 metriä ja suurin syvyys on 0,8 metriä. Sen rantaviivan pituus on 600 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Kiimasjärven alueeseen (14.612) se kuuluu. Lammen vedenpinnan korkeus on 111,6 metriä mpy.
Mustalampi (Äänekoski, Mäkikylä)

Mustalampi on Keski-Suomessa Äänekoskella Mäkikylän lähellä sijaitseva lampi.
Maantietoa.
Lampi on 360 metriä pitkä, 210 metriä leveä, ja sen pinta-ala on 5,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 45 400 kuutiometriä. Sen keskisyvyys on 0,8 metriä ja suurin syvyys on 2,4 metriä. Sen rantaviivan pituus on 1,0 kilometriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Kiimasjärven alueeseen (14.612) se kuuluu. Lammen vedenpinnan korkeus on 179 metriä mpy.
Mustalampi (Saarijärvi, Linna)

Mustalampi on Keski-Suomessa Saarijärvellä Linnan lähellä sijaitseva lampi.
Maantietoa.
Lampi on 50 metriä pitkä, 30 metriä leveä, ja sen pinta-ala on 1,1 hehtaaria. Lammella ei ole kartan mukaan saaria. Lammen tilavuudeksi on saatu 8 900 kuutiometriä. Sen keskisyvyys on 0,8 metriä ja suurin syvyys on 0,0 metriä. Sen rantaviivan pituus on 450 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Summasjärven alueeseen (14.613) se kuuluu. Lammen vedenpinnan korkeus on 138,9 metriä mpy.
San Marinon kansalaisuus

San Marinon kansalaisuus on laillinen suhde San Marinon tasavallan ja yksittäisen henkilön välillä. Maassa noudatetaan lähtökohtaisesti ius sanguinis -periaatetta.
Kansalaisuuden saaminen syntymällä.
Syntyperäisiä sanmarinolaisia ovat sellaiset henkilöt, joiden syntyessä molemmat vanhemmat ovat maan kansalaisia. Tämä ulottuu myös adoptioihin, jossa molemmat adoptiovanhemmat ovat maan kansalaisia. Mikäli vain toinen vanhemmista on sanmarinolainen, lapsen vanhempien tulee ilmoittaa viimeistaan 12 kuukautta lapsen 18. syntymäpäivän jälkeen, mikäli lapsi haluaa säilyttää San Marinon kansalaisuutensa vai jonkin toisen maan kansalaisuuden.
San Marinon alueelta löytyneet lapset, joiden vanhemmat ovat jääneet tuntemattomiksi, ovat myös syntyperäisiä sanmarinolaisia.
Kansalaisuuden saaminen hakemuksella.
Hakemuksen perusteella San Marinon kansalaisuus voidaan myöntää sellaisille henkilöille, jotka täyttävät seuraavat ehdot:
Vaadittua 20 vuoden asumisaikaa lyhennetään puoleen, mikäli hakija on:
Kaksoiskansalaisuus ja kunniakansalaisuus.
San Marino ei tunnusta kaksoiskansalaisuutta.
San Marino voi myöntää ulkomaalaisille kunniakansalaisuuden. Tunnetuin sellaisen vastaanottanut henkilö lienee Yhdysvaltain presidentti Abraham Lincoln, joka otti kunniakansalaisuuden vastaan vuonna 1861.
Triklooriasetonitriili

Triklooriasetonitriili (C2NCl3) on nitriileihin kuuluva orgaaninen yhdiste. Yhdistettä voidaan käyttää oraanisen kemian synteeseissä.
Ominaisuudet, valmistus ja käyttö.
Huoneenlämpötilassa triklooriasetonitriili on väritöntä nestettä. Yhdiste ei käytännöllisesti katsoen liukene veteen, mutta liukenee useisiin orgaanisiin liuottimiin.
Triklooriasetonitriiliä valmistetaan triklooriasetamidin ja fosforipentoksidin reaktiolla.
Vaihtoehtoinen tapa on kloorata asetonitriiliä kloorin ja vetykloridin seoksella. Reaktiossa katalyyttinä voidaan käyttää esimerkiksi alumiinikloridia.
Triklooriasetonitriiliä käytetään etridiatsolin valmistamiseen. Yhdiste reagoi useiden nukleofiilien kanssa triklooriasetimidaateiksi, jotka ovat hyödyllisiä muun muassa amidien, happokloridien, glykosidien ja heterosyklisten yhdisteiden valmistuksessa. Triklooriasetonitriiliä on käytetty loisten hävittämiseen.
Läikky (albumi)

Läikky on muusikko Jouko Kantolan debyyttialbumi vuodelta 1983. Albumi sisältää instrumentaalisten kappaleiden lisäksi Aaro Hellaakosken runoihin sävellettyä progressiivista rockmusiikkia, joiden tulkitsijoina toimii muun muassa Pepe Willberg ja Jokke Seppälä. Albumi on julkaistu vinyylilevynä ja C-kasettina.
Kappaleet.
Kaikki kappaleet säveltänyt ja sovittanut Jouko Kantola, ellei toisin mainita.
Petri Pesonen

Esko Petri ”Petu” Pesonen (5. kesäkuuta 1961 Helsinki – 16. heinäkuuta 2023 Siuntio) oli suomalainen liikemies ja mainonnan suunnittelija. Hän oli yksi Hasan &amp; Partners -mainostoimiston perustajista 1990-luvun alussa, yksi kuudesta Bob Helsingin perustajista vuonna 2002 ja vuodesta 2014 yksi kolmesta tekstiiliyhtiö Finlaysonin pääomistajasta yhdessä Jukka Kurttilan ja Risto Voutilaisen kanssa.
Pesonen oli Suomen palkituimpia mainonnan suunnittelijoita. Vuonna 2008 hänet palkittiin mainosurastaan Vuoden huiput -gaalan Platinahuipulla ja Mainonnan monitaho -palkinnolla. Hän suunnitteli copywriterina mainontaa muun muassa kokoomuspuolueelle, Mercedes-Benzille ja hampurilaisketju Carrolsille. Hän oli osakkaana kehittämässä hiustenhoitobrändi We Promisea. Ennen Hasania ja Bob Helsinkiä Pesonen työskenteli muun muassa SEK-, Törmä- ja Brindfors-mainostoimistossa.
Pesonen harrasti esteratsastusta ja omisti Suomea maailmanmestaruuskilpailuissakin edustaneen, Sebastian Nummisen käyttämän Sails Away -hevosen.
Petri Pesonen kuoli aivosyöpään 62-vuotiaana.
Alankomaiden kansalaisuus

Alankomaiden kansalaisuus on laillinen suhde Alankomaiden kuningaskunnan ja yksittäisen henkilön välillä. Maassa noudatetaan lähtökohtaisesti ius sanguinis -periaatetta.
Kansalaisuuden saaminen syntymällä.
Vuodesta 1985 lähtien syntyperäisiä Alankomaiden kansalaisia ovat sellaiset henkilöt, joiden syntyessä tämän äiti on Alankomaiden kansalainen. Isän puolelta kansalaisuuden voi siirtää lapselle, mikäli isä on naimisissa tai rekisteröidyssä parisuhteessa lapsen äidin kanssa. 
Adoptiotilanteessa lapsen tulee olla adoptoitu Haagin sopimuksen mukaisesti, alle 18-vuotias ja suhteet lapsen biologisiin vanhempiin on todistetusti katkaistu.
Kansalaisuuden saaminen hakemuksella.
Hakemuksen perusteella Alankomaiden kansalaisuus voidaan myöntää hakijalle, joka täyttää seuraavat ehdot:
Kansalaistamisseremonian järjestävät kunnat ja seremonian jälkeen kansalaisuuden saanut henkilö voi välittömästi hakea Alankomaiden passia tai henkilökorttia.
Kaksoiskansalaisuus ja kansalaisuuden menettäminen.
Alankomaat sallii kaksoiskansalaisuuden, mutta vain rajoitetusti. Kansalaisuutta hakiessa henkilön tulee luopua muista kansalaisuuksistaan, mutta tätä ei vaadita seuraavissa tapauksissa:
Alankomaiden kansalaiset ovat myös Euroopan unionin kansalaisia.
Henkilöt, jotka hankkivat vapaaehtoisesti toisen maan kansalaisuuden, menettävät Alankomaiden kansalaisuutensa.
Aaja Nachle

Aaja Nachle (, suom. ”Tule tanssimaan”) on vuonna 2007 ensi-iltansa saanut intialainen hindinkielinen tanssielokuva, jonka on tuottanut Aditya Chopra ja ohjannut Anil Mehta. Elokuvan pääosissa nähdään Madhuri Dixit ensimmäisessä elokuvassaan viiteen vuoteen "Devdasin" (2002) jälkeen sekä Konkona Sen Sharma, Kunal Kapoor, Akshaye Khanna ja Jugal Hansraj.
Juoni.
Kun Dian tanssinopettaja on kuolemaisillaan hän palaa kaupunkiin, jossa hän oppi elämään ja tanssimaan ja mikä tärkeintä pelastamaan uhanalaisen Ajanta-teatterin.
Vastaanotto.
Box Office India julisti "Aaja Nachlen" ”flopiksi”.
Eusebiuksen evankeliumi

Eusebiuksen evankeliumi () on käsin kirjoitettu aprakos eli jumalanpalvelusevankeliumi. Se koostuu 140 foliosta, jotka papin poika "pappi Eusebius" jäljensi 1283 Johanneksen kirkossa Holmissa tai Peremyšlissä (Myh’ailo Hruševskyin mukaan) tai ehkä Halytšin ruhtinaskunnassa.
Kirjoituksessa on käytetty merkkejä "o" ja "e" merkkien "ъ" ja "ь" sijasta silloin kun niitä ei äännetä, ja uutta merkkiä "ě" sekä muita ukrainan kansanankielen piirteitä. Käsikirjoitusta säilytetään Venäjän valtionkirjastossa Moskovassa. Faksimile-laitoksen "Eusebiuksen evankeliumista" on julkaissut 2001 Kiovassa Ukrainan tiedeakatemian ukrainan kielen tutkimuslaitos."Eusebiuksen evankeliumin" kieltä ovat tutkineet Aleksei Sobolevskyi (1898), Hryhori Holoskevytš (1914) ja Vasyl Nimtšuk (2001).
Vuoden 2026 jalkapallon maailmanmestaruuskilpailujen karsinnat

Vuoden 2026 jalkapallon maailmanmestaruuskilpailujen karsinnat pelataan syyskuun 2023 ja maaliskuun 2026 välisenä aikana. Ne päättävät 45 joukkuetta, jotka osallistuvat Kanadassa, Meksikossa ja Yhdysvalloissa järjestettäviin vuoden 2026 jalkapallon maailmanmestaruuskilpailuihin. Isäntämaat pääsivät kilpailuihin automaattisesti.
Osallistujapaikkojen jakaminen.
30. maaliskuuta 2017, FIFAn neuvosto (koostuu FIFAn puheenjohtajasta ja jokaisen kuuden maanosan jalkapalloliittojen johtajista) ehdottivat osallistujapaikkojen jaosta vuoden 2026 jalkapallon maailmanmestaruuskilpailuja varten. Ehdotus hyväksyttiin ratifiointia varten.
9. toukokuuta 2017, kaksi päivää ennen 67. FIFAn kongressia, the FIFAn neuvosto hyväksyi uudistetun paikkajaon. Paikkajakoon sisältyy maanosien jalkapalloliittojen välinen jatkokarsinta, joka sisältää kuusi joukkuetta. Turnaus päättää kaksi viimeistä osallistujapaikkaa maailmanmestaruuskilpailuihin. 
Uuden paikkajaon ratifiointi antaa Oseanian jalkapalloliitolle varman osallistujapaikan lopputurnauksessa ensimmäistä kertaa kilpailun historiassa.
Lopputurnaukseen selviytyneet joukkueet.
&lt;section begin=Lopputurnaukseenselviytyneetjoukkueet/&gt;
&lt;section end=Lopputurnaukseenselviytyneetjoukkueet/&gt;
Karsinnat maanosaliitoittain.
AFC.
Viides kierros.
"Pääartikkeli:" 
UEFA.
Ensimmäinen kierros.
Lohko A
Lohko B
Lohko C
Lohko D
Lohko E
Lohko F
Lohko G
Lohko H
Lohko I
Lohko J
Lohko K
Lohko L
Toinen kierros.
A-polku
B-polku
C-polku
D-polku
Kansainväliset jatkokarsinnat.
Kuusi joukkuetta sisältävä karsintaturnaus järjestetään päättämään kaksi viimeistä osallistujapaikkaa. Karsintaturnaukseen osallistuu yksi maa jokaisesta maanosaliitosta, paitsi UEFAsta, sekä lisäksi yksi joukkue isäntämaiden maanosaliitosta (CONCACAF).
Kunkin reitin voittajat selviävät vuoden jalkapallon MM-kilpailuihin 2026.
HTML-elementti

HTML-elementti on käsite, joka liittyy verkkosivujen rakentamiseen HTML (HyperText Markup Language) -kielen avulla. HTML on perustavanlaatuinen merkkauskieli, jota käytetään internetin sisällön luomiseen ja esittämiseen. HTML-elementit ovat rakennuspalikoita, joita käytetään määrittelemään sivun eri osat ja niiden toiminta.
Jokainen HTML-elementti kuvataan erityisellä tagilla, joka koostuu avaus- ja sulkutageista, esimerkiksi codice_1 ja codice_1 määrittelevät kappaleen elementin. Elementtien sisältö, kuten teksti, kuvat ja linkit, sijoitetaan näiden tagien sisään.
HTML-elementit ovat monipuolisia ja tarjoavat erilaisia toiminnallisuuksia. Esimerkiksi codice_3 -elementti käytetään kuvien näyttämiseen, codice_1 -elementti luo hyperlinkkejä muihin sivustoihin tai sivun sisäisiin kohtiin, ja codice_5 -elementti mahdollistaa taulukon luomisen. 
Jokaisella HTML-elementillä voi olla myös ominaisuuksia, joita kutsutaan attribuuteiksi. Attribuutit antavat elementeille lisäominaisuuksia tai määrittelevät niiden toimintaa tarkemmin.
HTML-elementtien oikea käyttö ja merkintä ovat avainasemassa verkkosivujen saumattoman toiminnan ja tyylikkään ulkoasun takaamiseksi. Niiden yhdistäminen CSS:n (Cascading Style Sheets) avulla antaa kehittäjille mahdollisuuden muokata sivuston ulkoasua ja luoda visuaalisesti houkuttelevia käyttöliittymiä. 
HTML-elementit muodostavat sisäkkäisen puurakenteen. Jokainen elementti tulee sulkea saman elementin sisällä kuin se on avattu. Esimerkki virheellisestä ja oikeasta tavasta:
&lt;!-- Virheellinen tapa: &lt;p&gt; -elementti päättyy &lt;/em&gt; -elementin ulkopuolella --&gt;
&lt;p&gt;Tämä on &lt;em&gt;kursivoitu &lt;p&gt;teksti&lt;/em&gt; kappale.&lt;/p&gt;
&lt;!-- Oikea tapa: &lt;em&gt; -elementti &lt;p&gt; -elementin sisällä --&gt;
&lt;p&gt;Tämä on &lt;em&gt;kursivoitu&lt;/em&gt; teksti kappaleessa.&lt;/p&gt;
Samuli Aaltonen

Samuli Aaltonen voi tarkoittaa seuraavia henkilöitä:
Iso Hepolampi (Saarijärvi)

Iso Hepolampi on Keski-Suomessa Saarijärvellä Lanneveden lähellä sijaitseva lampi.
Maantietoa.
Lampi on 180 metriä pitkä, 120 metriä leveä, ja sen pinta-ala on 1,2 hehtaaria. Lammella ei ole kartan mukaan saaria. Lammen tilavuudeksi on saatu 15 400 kuutiometriä. Sen keskisyvyys on 1,3 metriä ja suurin syvyys on 4,1 metriä. Sen rantaviivan pituus on 550 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Summasjärven alueeseen (14.613) se kuuluu. Lammen vedenpinnan korkeus on 171 metriä mpy.
Samuli Aaltonen (toimittaja)

Samuli Aaltonen on suomalainen radiotoimittaja, -juontaja ja tuottaja. Hän toimii Ylen alueiden aamulähetysten vastaavana radiotuottajana. Aaltonen tuli tunnetuksi 1990-luvulla Radiomafian suorasta iltapäivän keskusteluohjelmasta "Kansakunnan kahvitunti". Aaltonen irtisanoutui Radiomafiasta vuonna 1999 juonnettuaan suoran lähetyksen päihtyneenä.
Aaltonen on työskennellyt myös Radio Novan ohjelmapäällikkönä ja Radio Nostalgian kanavapäällikkönä. Aaltonen alkoi tehdä nuortenohjelmaa Ylen Lahden aluetoimitukselle jo 16-vuotiaana. Vuonna 1987 Aaltonen oli perustamassa Rytmiradio Lahtea, jolle hän myös teki ohjelmia. Hän oli perustajana myös lyhytikäisessä mikkeliläisessä paikallisradiossa Radio Aaltosessa.
Erälampi (Saarijärvi)

Erälampi on Keski-Suomessa Saarijärvellä Hoikankylän lähellä sijaitseva lampi.
Maantietoa.
Lampi on 390 metriä pitkä, 160 metriä leveä, ja sen pinta-ala on 3,5 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 149 900 kuutiometriä. Sen keskisyvyys on 4,2 metriä ja suurin syvyys on 9,0 metriä. Sen rantaviivan pituus on 850 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Summasjärven alueeseen (14.613) se kuuluu. Lammen vedenpinnan korkeus on 179,1 metriä mpy.
Kukkatie

Kukkatie on vuonna 2019 valmistunut julkinen taideteos, joka sijaitsee Porissa kiertoliittymässä Länsiväylän ja Tuorsniementien risteyksessä. Sen ovat suunnitelleet kuvataiteilija Mollu Heino ja suunnitteluhortonomi Katja Tuomala yhdessä Vähärauman koulun 6B-luokan kanssa. Teos on suunniteltu siten, että oppilaat ideoivat aiheita, suunnittelutyöt dokumentoitiin ja ehdotetuista aiheista lopulliseksi teemaksi valittiin luonto ja metsien kukkivat kasvit. Kukat esittävät vanamoita. Teos muistuttaa luonnon monimuotoisuuden eli biodiversiteetin vähenemisestä. Teoksen toteutti Sähkö-Jokinen Oy Noormarkusta.
Hryhori Holoskevytš

Hryhori Holoskevytš (; 4. marraskuuta 1884 Soprunkivtsi, Nova Ušytsjan piiri, Podilian kuvernementti – syksyllä 1934 Tobolsk, Siperia) oli ukrainalainen lingvisti ja leksikografi.
Holoskevytš valmistui 1905 Kamjanets-Podilskyin pappisseminaarista ja opiskeli lingvistiikkaa Aleksei Šah’matovin oppilaana Pietarin yliopistossa 1906–1911. Hän toimi Pietarin ukrainalaisten opiskelijoiden Hromadassa. Hän muutti 1917 Kiovaan ja perusti Pavlo Zaitsevin ja Petro Stebnytskyin kanssa Drukar-kustantamon (1917–1920). Hän oli Slovo-kustantamon (1922–1926) keskeisiä hahmoja. Hän liittyi 1918 Ukrainan tiedeakatemiaan (myöhemmin VUAN) ja osallistui sen julkaiseman venäläis-ukrainalaisen sanakirjan toimittamiseen (1924–1928). Hän kirjoitti tutkimuksia Podilian murteista (1910) ja "Eusebiuksen evankeliumin" kielestä (1914) ja kokosi ensimmäisen ukrainan kielen ortografisen sanakirjan (useita painoksia vuodesta 1914 ja uusintapainos New Yorkissa 1952). Hänet pidätettiin elokuussa 1929, ja vuonna 1930 pidetyssä näytösoikeudenkäynnissä hänet tuomittiin viideksi vuodeksi vankilaan. Kärsittyään tuomiosta kolme vuotta Jaroslavlin vankilassa hänet karkotettiin Tobolskiin, missä hän teki itsemurhan.
Massive Entertainment

Massive Entertainment AB on ruotsalainen pelitalo, joka perustettiin itsenäisenä studiona vuonna 1997.
Yritys on ollut vuodesta 2008 Ubisoftin omistuksessa. Studio sijaitsee Malmössä ja työllistää yli 750 henkilöä.
XUnit

xUnit on yleisnimitys yksikkötestien "tuoteperheelle", eli yksikkötestauskehyksille. Se on kehittynyt 1998 vuonna suunnittelemasta Javan ja C#:n kaltainen strukturoitu olio-tyylillä kirjoitettu SUnit on luotu tarkastamaan Smalltalk-ohjelmointikieltä. Kent Back ja Erich Gamma siirsivät SUnit yksikkötestauskehyksen Java:lle ja se sai nopeasti suuren suosion. Tästä suosiosta johtuen samaa testauskehystä alettiin nopeasti kehittämään myös muille kielille. Kehyksien nimet juonnetaan sanasta SUnit korvaamalla "S" yleensä ohjelmointikielen ensimmäisellä tai ensimmäisillä kirjaimilla. Tämä kehysmalli tunnetaan nykyään nimellä xUnit. 
Nykypäivänä xUnit on ilmainen avoimen lähdekoodin testaustyökalu useille erilaisille ohjelmointikielille. 
xUnit testausfilosofia.
Kaikki xUnit- kehykset jakavat samanlaisen testausfilosofian ja arkkitehtuuripohjan. Unit-kehyksen suunnittelu on lähtenyt ajatuksesta, että testit eivät olisi käyttöliittymäpohjaisia vaan ne toteutettaisiin ohjelmakoodauksen ohessa, jolloin koodarien ja testaajien olisi helpompi ymmärtää ja havaita koodista löytyneet virheet. Tämän testaustavan huono puoli on se, että testaajien tulee ymmärtää ja kyetä kirjoittamaan yksinkertaisia ohjelmakoodirivejä. xUnitin pohjalla olevan SUnitin testausfilosofia voidaan jakaa neljään osa-alueeseen: 
Viat ja virheet.
xUnit kehys testaa viat ja virheet. Kun kirjoitat testejä, voit tarkastaa niiden perusteella odotettuja tuloksia. Jos tulos ei ole odotettu, testiä ei läpäisty. Testausfilosofian mukaan virhe on katastrofaalisempi silloin kun sitä ei ole tarkastettu.
Yksikkötestaus.
Testausfilosofiassa suositellaan, että kehittäjät kirjoittaisivat itse oman kehitysalueensa yksikkötestit, yhden testiluokan aina jokaista kirjoitettua luokkaa kohti. Luokkaan on mahdollista lisätä useampia samaa luokkaa koskevia testejä. Kehittäjien tulisi käyttää noin 25-50 prosenttia työajastaan testitapauksien kirjoittamiseen.
Integraatiotestaus.
Filosofian mukaan riippumattoman testaajan tulisi kirjoittaa integraatiotestit ja filosofiassa painotetaan, että integraatiotestaus on tärkeää.
Testien suoritus.
Viimeinen filosofian kohta on testien suorittaminen. Testausfilosofiassa painotetaan sitä, että jokaista testiä varten olisi hyvä luoda joka kerta oma testidata. Tällä suljetaan pois toisessa testissä testidataan joutuneet virheet. Tällöin virheet eivät kertaannu testeissä ja on helpompi saada kiinni siitä, mikä on ohjelman ongelmakohta.
AnyChart

AnyChart on avoimen lähdekoodin alustariippumaton JavaScript-pohjainen kirjasto tiedon interaktiiviseen visualisointiin ja dashboardien () luomiseen.
Tuetut alustat ja ohjelmointikielet.
Tällä hetkellä tuetut kielet ja alustat ovat 
ASP.NET, Android, C#, Clojure, ECMAScript6, Go, Groovy, Java, Julia, Kotlin, Mobile, NodeJS, Objective-C, PHP, Perl, Python, R, Ruby, Scala, TypeScript, VB.NET ja iOS.
Kaaviotyypit.
Seuraavien lisäksi saatavilla on yli 60 muuta kaaviotyyppiä:
Lisenssi.
AnyChart on ilmainen yleishyödylliseen käyttöön. Kaupalliseen käyttöön tarvitaan maksullinen lisenssi.
William Landau

William M. Landau (1924 – 2. marraskuuta 2017 University City, Missouri) oli yhdysvaltalainen neurologi. Hän kuvasi vuonna 1957 Frank Kleffnerin kanssa Landau–Kleffnerin oireyhtymän. Kaksikko tunnisti kuusi siihen sairastunutta lasta.
Landau erikoistui tutkijana liikehäiriöihin ja liikehäiriösairauksiin, kuten Parkinsonin tautiin. Hän valmistui Washington Universityn (St. Louis) lääketieteen koulusta vuonna 1947 ja pääsi myöhemmin sen professoriksi. Landau liittyi yliopiston neurologian laitoksen palvelukseen vuonna 1954, johti laitosta vuosina 1970–1991 ja jäi eläkkeelle vuonna 2012. Hän kuitenkin jatkoi tutkimustyötä yli 90-vuotiaaksi saakka. Landaulle myönnettiin vuonna 1989 Washington University in St. Louisin Distinguished Faculty Award -palkinto. Yliopiston neurologian laitos perusti hänen ja hänen vaimonsa kunniaksi William &amp; Pudge Landau -luennoitsijuuden. Pariskunta oli naimisissa vuodesta 1947.
Landau johti Itä-Missourin American Civil Liberties Unionia vuosien ajan ja osallistui aktiivisesti terveydenhuoltojärjestelmän uudistusta ajavan Physicians for a National Health Programin toimintaan. Landau kuoli nukkuessaan kotonaan 93-vuotiaana. Hänellä oli kolme poikaa ja tytär.
Alfrēds Rubiks

Alfrēds Rubiks (, s. 24. syyskuuta 1935 Daugavpils) on latvialainen entinen kommunistipoliitikko ja Neuvosto-Latvian viimeinen kommunistijohtaja. Latvian itsenäistyttyä ja liityttyä Euroopan unioniin Rubiks valittiin Euroopan parlamentin latvialaisjäseneksi vuosina 2009–2014. Euroopan parlamentissa hän oli Euroopan yhtyneen vasemmiston ja Pohjoismaiden vihreän vasemmiston ryhmän jäsen.
Alfrēds Rubiks toimi Riian kaupunginjohtajana eli kaupungin toimeenpanevan komitean puheenjohtajana vuosina 1984–1990 ja oli näin kaupungin viimeinen neuvostomiehityksen aikainen kaupunginjohtaja. Hän oli Neuvostoliiton kommunistisen puolueen keskuskomitean politbyroon jäsen heinäkuusta 1990 puolueen kieltämiseen eli 6:nteen marraskuuta 1991 asti. Latvian kommunistisen puolueen johtajana vuonna 1991 hän vastusti Latvian itsenäisyyttä Neuvostoliitosta ja antoi julkilausuman, jossa määriteltiin pidätettävät Latvian itsenäisyyttä kannattavat poliitikot, mutta joutuikin itse 23. elokuuta 1991 vankilaan. Syynä oli hänen roolinsa Latvian hallituksen vastustamisessa ja yrityksesä kaataa se; toisaalta hän tuki elokuun 1991 vallankaappausyritystä. 
Jälleenitsenäistyneessä Latviassa sosialistipuolue asetti Rubiksin ehdokkaaksi vuoden 1996 Latvian presidentinvaalissa. Rubiks istui vaalin aikaan vankilassa kärsimässä rangaistusta vuoden 1991 tekemisistään. Hän hävisi istuvalle presidentille Guntis Ulmanisille. Rubiks vapautettiin marraskuussa 1997 hyvän käytöksen vuoksi, ja hänestä tuli kommunistisen puolueen seuraajapuolueen, Latvian sosialistisen puolueen puheenjohtaja vuonna 1999.
Rubiks valittiin Euroopan parlamentin jäseneksi vuoden 2009 europarlamenttivaaleissa vasemmistolaisen Harmoniakeskuksen listalta. EU-parlamentissa hän kuului Euroopan yhtynyt vasemmisto / Pohjoismaiden vihreä vasemmisto -ryhmään. Vuonna 2015 Rubiks erosi puoluejohtajan tehtävästä Latvian sosialistipuolueen hävittyä vuoden 2014 Euroopan parlamentin vaaleissa. Vuonna 2019 hänet erotettiin yhdessä Nils Ušakovsin kanssa Harmoniakeskuksen hallituksesta.
Nogaro

Nogaro on kunta Lounais-Ranskassa Gersin departementissa Oksitanian alueella. Se sijaitsee noin 45 kilometriä Condomin kaupungista lounaaseen.
Kunta sijaitsee Santiago de Compostelaan johtavan Pyhän Jaakobin pyhiinvaellusreitin varrella. Keskustassa oleva romaaninen Saint-Nicolas’n kollegiaalinen kirkko on rakennettu 1000-luvulla. Kirkko kärsi suuresti Ranskan uskonsodissa 1500-luvulla ja Ranskan suuressa vallankumouksessa 1700-luvun lopulla. Kirkko kunnostettiin 1800-luvulla ja se on luokiteltu historialliseksi muistomerkiksi.
Urheilu.
Kunnan alueella sijaitsee moottorirata Circuit Paul Armagnac. Rata perustettiin vuonna 1960, ja se nimettiin paikallisen kilpa-ajajan Paul Armagnacin mukaan hänen kuolemansa jälkeen vuonna 1962. Vuonna 1989 rata sai nykyisen 3 636 metrin pituuden.
Lampsinlampi (Saarijärvi)

Lampsinlampi on Keski-Suomessa Saarijärvellä Lanneveden lähellä sijaitseva lampi.
Maantietoa.
Lampi on 220 metriä pitkä, 110 metriä leveä, ja sen pinta-ala on 1,7 hehtaaria. Lammella ei ole kartan mukaan saaria. Lammen tilavuudeksi on saatu 57 900 kuutiometriä. Sen keskisyvyys on 3,5 metriä ja suurin syvyys on 5,1 metriä. Sen rantaviivan pituus on 500 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Summasjärven alueeseen (14.613) se kuuluu. Lammen vedenpinnan korkeus on 138,2 metriä mpy.
Kalalampi (Saarijärvi, Rumpsunperä)

Kalalampi on Keski-Suomessa Saarijärvellä Rumpsunperän lähellä sijaitseva lampi.
Maantietoa.
Lampi on 270 metriä pitkä, 190 metriä leveä, ja sen pinta-ala on 3,9 hehtaaria. Lammella ei ole kartan mukaan saaria. Lammen tilavuudeksi on saatu 13 500 kuutiometriä. Sen keskisyvyys on 0,3 metriä ja suurin syvyys on 1,0 metriä. Sen rantaviivan pituus on 750 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Summasjärven alueeseen (14.613) se kuuluu. Lammen vedenpinnan korkeus on 114 metriä mpy.
Kaakkolampi (Saarijärvi, Lannevesi)

Kaakkolampi on Keski-Suomessa Saarijärvellä Lanneveden lähellä sijaitseva lampi.
Maantietoa.
Lampi on 180 metriä pitkä, 100 metriä leveä, ja sen pinta-ala on 1,1 hehtaaria. Lammella ei ole kartan mukaan saaria. Sen rantaviivan pituus on 450 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Summasjärven alueeseen (14.613) se kuuluu. Lammen vedenpinnan korkeus on 157,8 metriä mpy.
Mallatlampi

Mallatlampi on Keski-Suomessa Saarijärvellä Lanneveden lähellä sijaitseva lampi.
Maantietoa.
Lampi on 340 metriä pitkä, 210 metriä leveä, ja sen pinta-ala on 3,4 hehtaaria. Lammella ei ole kartan mukaan saaria. Lammen tilavuudeksi on saatu 67 300 kuutiometriä. Sen keskisyvyys on 2,0 metriä ja suurin syvyys on 5,1 metriä. Sen rantaviivan pituus on 950 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Summasjärven alueeseen (14.613) se kuuluu. Lammen vedenpinnan korkeus on 170,7 metriä mpy.
Kallinjärvi

Kallinjärvi on Keski-Suomessa Saarijärvellä Tarvaalan lähellä sijaitseva järvi.
Maantietoa.
Järvi on 2,0 kilometriä pitkä, 760 metriä leveä, ja sen pinta-ala on 52 hehtaaria. Järvellä on kartan mukaan kolme saarta. Järven tilavuudeksi on saatu 1,30 miljoonaa kuutiometriä. Sen keskisyvyys on 2,5 metriä ja suurin syvyys on 3,6 metriä. Sen rantaviivan pituus on 5,0 kilometriä.
Vesistösuhteet.
Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Summasjärven alueeseen (14.613) se kuuluu. Järven vedenpinnan korkeus on 108,6 metriä mpy. Järven länsiosaan laskee kaksi jokea: Murronjoki Rimminlammesta suvantomaisen Jolingin kautta ja Leuhunjoki Saarijärvestä. Jolinkiin laskee myös pieni oja luoteesta. Kallinjärven vedet laskevat sen itäosasta Kallinkosken ja Majakosken kautta Summaseen.
Saarilampi (Saarijärvi, Roikolankylä)

Saarilampi on Keski-Suomessa Saarijärvellä Roikolankylän lähellä sijaitseva lampi.
Maantietoa.
Lampi on 370 metriä pitkä, 100 metriä leveä, ja sen pinta-ala on 1,6 hehtaaria. Lammella ei ole kartan mukaan saaria. Sen rantaviivan pituus on 600 metriä.
Vesistösuhteet.
Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Saarijärven–Lumperoisten alueeseen (14.614) se kuuluu. Lammen vedenpinnan korkeus on 119,5 metriä mpy.
Mertu

Mertu tai Merunlampi on Keski-Suomessa Saarijärvellä kirkonkylän lähellä sijaitseva järvi.
Maantietoa.
Järvi on 1,0 kilometriä pitkä, 340 metriä leveä, ja sen pinta-ala on 25 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 224 100 kuutiometriä. Sen keskisyvyys on 0,9 metriä ja suurin syvyys on 1,9 metriä. Sen rantaviivan pituus on 2,5 kilometriä.
Vesistösuhteet.
Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Saarijärven alueella (14.61), jonka Saarijärven–Lumperoisten alueeseen (14.614) se kuuluu. Järven vedenpinnan korkeus on 117,5 metriä mpy.